text: Stærefri på Vejle-gymnasium
  28 marts 2011 kl. 13.18
  Foråret - og stæren er kommet. Det betyder, at eleverne på Rødkilde Gymnasium i Vejle fik stærefri fra middag - efter en tradition, der går helt tilbage til 1865.
  Nu skal man ikke lægge mere i stærens visit ved Vejle Fjord end at vejret i dag var godt - og at det passede godt i den travle hverdag, lærere og elever har.
  - Tidligere sang eleverne spontant, når de havde set stæren. Og de var glade for den halve fridag. Det var eleverne også i dag, siger vice-rektor Peter Wriedt.
  
  Udstoppet stær
  Traditionen siges at gå næsten helt tilbage til Vejle Gymnasium blev født midt i 1800-tallet. 
  Tidligere er der hørt om situationer, hvor eleverne har taget en udstoppet stær fra biologi-lokalet og placeret den i nærheden af rektors kontor. 
  Det var ikke tilfældet i dag. 
  - Nu er stæren vel blevet en standfugl, som man kan se hele året. Men i dag var vejret passende til at have set fuglen...
  